छत्तीसगढ़ में आदिवासी मुख्यमंत्री की जरूरत नहीं : विष्णुदेव
प्रदेश में आदिवासी नेतृत्व की कोई जरूरत नहीं हैं, मुख्यमंत्री डा.रमन सिंह बेहतर काम कर रहे हैं। पहले आदिवासियों को भूखा मरना पड़ता था, लेकिन भाजपा के कार्यकाल में एक भी आदिवासी की मौत भूख से नहीं हुई हैं। जितने खुश वे अभी हैं, उतने कभी नहीं थे।
उक्त बाते केन्द्रीय खनन एवं इस्पात राज्यमंत्री विष्णुदेव साय ने स्थानीय सर्किट हाऊस में हुए प्रेसवार्ता में पत्रकारों से चर्चा के दौरान कहीं। उन्होंने आगे कहा कि संगीत सम्राट महाराजा चक्रधर सिंह का मान सम्मान भाजपा के शासनकाल में काफी बढ़ा हैं। चौक चौराहों पर उनकी प्रतिमा स्थापित करने से लेकर उनके नाम में भव्य कार्यक्रम का भी आयोजन किया जा रहा हैं, जिससे उनकी ख्याति लगातार बढ़ती ही जा रही हैं। उनकी ख्याति पूरे देश में तेजी से फैली है। संगीत के क्षेत्र में रायगढ़ का नाम रौशन हुआ है। इसके अलावा बलौदा बाजार, सराईपाली, सरसींवा, सारंगढ़, बरमकेला जैसे पिछड़े इलाकों को रेल सेवा से जोड़ने के लिए रायपुर से झारसुगड़ा तक रेलमार्ग को मंजूरी मिल गई हैं, जिससे इस क्षेत्र में भी विकास बढ़ेगा।
स्वास्थ्य सेवाओं के संबंध में उन्होंने बताया कि मौजूदा समय में देश सिकलसेल जैसी गंभीर बीमारी से जूझ रहा हैं। प्रधानमंत्री नरेन्द्र मोदी ने ऐसी बीमारियों के बेहतर उपचार के लिए जापान से करार किया हैं, जिससे इस लाइलाज बीमारी का इलाज अब देश में भी संभव हो पाएगा। इलाज के लिए सारी सुविधाएं देश में ही उपलब्ध कराई जाएंगी। साथ ही स्वास्थ्य के क्षेत्र में अच्छा कार्य करते हुए गरीबों को सस्ता दवाई मुहैया कराने दवाईयों को सस्ता करने का प्रयास किया जा रहा हैं, ताकि लोगों को सस्ती दवाइयां मिल सके। इस अवसर पर पूर्व विधानसभा उपाध्यक्ष नारायण चंदेल, जिला भाजपा अध्यक्ष जवाहर नायक, लैलूंगा विधायक एवं संसदीय सचिव सुनीति सत्यानंद राठिया के अलावा भाजपा के अन्य कार्यकर्ता मौजूद थे।
चर्चा के दौरान केंद्रीय मंत्री ने आदिवासी नेतृत्व को नकारा
2019 तक सभी घरों में होगा टायलेट
केन्द्रीय राज्य मंत्री ने 2019 तक सभी घरों में टायलेट निर्माण पूरा करने का दावा करते हुए वर्ष 2022 तक देशभर के लोगों को पक्का मकान उपलब्ध कराने की बात कहीं हैं। उन्होंने कहा कि घर देने की योजना में पहले गरीबों को प्राथमिकता दिया जाएगा। इसके बाद अगले चरण में अन्य लोगों को घर दिया जाएगा।
awa_Deva hin_Deva hin_Deva hin_Deva hin_Deva hin_Deva hin_Deva